Fişa Cerinţelor

Descriere

Aplicaţia Web AcaTisM este o aplicaţie ce facilitează management-ul tezelor de master şi licenţă în cadrul unei facultăţi.

Aplicaţia va oferi următoarele funcţionalităţi: înregistrarea a două tipuri de utilizatori - studenţi şi profesori - precum şi logarea acestora. Pentru înregistrare, studenţii vor trebui să ofere date cuprinzând: nume şi prenume complete, adresă de e-mail, anul de studiu, media ultimului an de studiu încheiat, ori media de admitere la facultate în cazul studenţilor de anul I, precum şi un link către repository-ul de pe GitHub destinat proiectului. Studenţii vor vizualiza, la intrarea în cont pentru prima dată, lista profesorilor disponibili, vor avea posibilitatea de a le vizualiza profilul, de a trimite o cerere de îndrumare ori de a propune un proiect unui profesor anume, dar şi de a căuta printre temele deja existente. Odată ce acesta înaintează o cerere ori o propunere, i se va afişa statusul acesteia: dacă a fost acceptată, dacă este în curs de evaluare ori dacă a fost respinsă. În cazul respingerii, studentul va putea trimite o nouă cerere sau propunere. În cazul acceptării de către profesor, studentului i se va crea un board de lucru, la care va avea acces doar el şi profesorul îndrumător. Board-ul va conţine task-urile acestuia, împărţite în 4 secţiuni: To Do, Doing, Feedback, Done. Atât studentul cât şi profesorul vor putea adăuga task-uri, precizând titlul, descrierea şi deadline-ul acestuia, având totodată posibilitatea de a le muta de la o secţiune la alta. De asemenea, studentul va vizualiza, ca primă pagină odată ce acesta se loghează cel puţin a doua oară, un news feed, ce va cuprinde postări de interes - articole, documentaţii - făcute de profesorul său îndrumător. Studentul va putea să îşi personalizeze profilul, adăugând o poză de profil, dar şi să updateze datele existente. De asemenea, va avea acces la o pagină de contact priin intermediul căreia va putea trimite un e-mail profesorului coordonator.

Profesorul va avea un profil propriu ce va conţine un link către pagina acestuia, informaţii despre domeniul de cercetare al acestuia, exemple de teme de licenţă sau master coordonate în ani universitari anteriori, respectiv temele propuse pentru anul universitar curent. Acesta va putea adăuga teme, precizând domeniul de care aparţin, deadline-ul final şi condiţiile pe care un student trebuie să le îndeplinească pentru a putea lucra la proiectul respectiv. Profesorul va fi notificat în momentul primirii unei cereri, pe care o va putea vizualiza, accepta sau refuza. Odată ce acesta acceptă cererea sau propunerea unui student, va putea vizualiza şi edita board-ul dde lucru l acestuia. Pentru task-urile aflate în secţiunea feedback, acesta va avea opţiunea de a trimite un mail către student în care îi evaluează activitatea. De asemenea, profesorul va putea vizualiza lista de studenţi, cu proiectele aferente şi un status al acestora, în funcţie de numărul task-urilor efectuate şi deadline-ul final al proiectului. Profesorul va putea adăuga postări către un grup ţintă de elevi, cuprinzând documentaţii sau articole de interes pentru studenţii ce realizează proiecte pe temele respective.

Actori

* Studenţi - utilizator ce doreşte să îşi realizeze lucrarea de licenţă ori de master
* Profesori - utilizator ce poate îndruma realizarea unei lucrări de licenţă sau master
* GitHub API - sistem software ce asigură management-ul codului sursă
* E-mail Service - sistem software ce asigură comunicarea între studenţi şi profesori
* Baza de date - stocarea datelor introduse în aplicaţie

Scenarii de utilizare

* Studenţi
* Înregistrare
* Logare
* Editare profil
* Vizualizare listă profesori
* Vizualizare profil profesori
* Completare cerere de îndrumare
* Propunere temă de proiect
* Vizualizare status cerere
* Vizualizare status propunere
* Vizualizare board
* Adăugare task
* Editare task
* Mutare task
* Vizualizare newsfeed
* Vizualizare pagină de contact
* Profesori
* Înregistrare
* Logare
* Editare profil
* Adăugare teme de proiecte
* Completare listă de cerinţe pentru proiect
* Vizualizare cereri studenţi
* Oferire răspuns studenţi
* Vizualizare board-uri studenţi
* Vizualizare status proiect
* Adăugare task
* Mutare task
* Vizualizare newsfeed
* Adăugare postare
* Selectare grup de interes pentru o postare
* GitHub API
* Oferirea platformei de Source Code Management
* Transmiterea notificărilor către student atunci când fişierul uploadat nu îndeplineşte standardele
* Transmiterea notificărilor către profesor în momentul în care unul dintre studenţi adaugă un document
* E-mail service
* Asigură metoda de comunicare între student şi profesor
* Transmite mail studentului în momentul în care profesorul acceptă sau respinge cererea
* Transmite mail studentului în momentul în care profesorul acceptă sau respinge propunerea
* Transmite mail studentului dacă fişierul adăugat pe GitHub nu corespunde standardelor impuse
* Baza de Date
* Stocarea datelor despre utilizator
* Stocarea datelor despre student
* Stocarea datelor despre profesor
* Stocarea temelor existente
* Reţinerea cererilor efectuate
* Reţinerea propunerilor efectuate
* Stocarea task-urilor existente
* Stocarea datelor despre postări

**REPARTIZARE**:

**Velicescu Laura**: Afisare profesori si subiectele acestora, detalii profesor, afisare si postare newsfeed de catre profesor, search pe baza materiilor de la criterii;

**Bîrleanu Andrei**: Login, register, settings, baze de date( creare, populare etc.),inserare teme si criterii profesor;

**Mihai Elena**: Aplicare si acceptare pe baza temelor, realizarea unui formular specific criteriilor, trimitere email;

**Tinca Ketano:** Creare board, adaugare taskuri, afisare taskuri, calculare progres, git API.